|  |
| --- |
| Mødedato: 19. marts 2018  Mødested: Rektoratets mødelokale  Møde i Udvalget for Uddannelse |

|  |
| --- |
| Medlemmer: Berit Eika (formand), Finn Borchsenius (ST), Charlotte Ringsted (HE), Niels Overgaard Lehmann (AR) og Per Andersen (BSS)  Sekretariatsunderstøttelse: Lajla Johansen og Bente Lynge Hannestad  Øvrige: Kristian Thorn og Kirsten Brusgård  Gæster: Studenterrepræsentanter: Line Dam Westengaard og Sune Koch Rønnow (punkt 2), Lone Urbak (punkt 3) og Birgitte Højland (punkt 5)  Afbud: |

# Godkendelse af dagsorden og referat Punktet blev behandlet efter punkt 2. Dagsorden blev godkendt. Revideret referat blev godkendt (omdelt på møde – vedhæftet nærværende referat).

# Drøftelse med studenterrepræsentanterne i bestyrelsen vedr. studienævnenes arbejde

# På mødet i udvalget den 9. august 2016 blev det besluttet, at der på fakulteterne skulle foretages justeringer og udvikling omkring studienævnenes introduktion til studienævnsarbejdet, årshjul omkring kvalitetsarbejdet og involvering af studienævnene i status og uddannelsesevalueringerne. Studenterrepræsentanterne er overvejende meget tilfredse med samarbejdet med universitetets ledelse. De havde dog følgende forslag til yderligere at kvalificere samarbejdet mellem universitet og studerende:

# Studenterrepræsentanterne ser gerne, at der er et bredere indhold i drøftelse med UFU og foreslår, at man på næste års møde kunne drøfte studienævnenes del i kvalitetsarbejdet.

# Årshjulene må gerne være offentlig tilgængelige (er offentlige på ARTS). Det vil skabe bedre vilkår for medinddragelsen. SNUK vil følge op på dette.

# Samarbejdet om introdagene kan med fordel koordineres ned Studenterrådets seminar på Sandbjerg. Koordination styrkes fra begge sider, således at indholdet supplerer hinanden. SNUK vil følge op på dette.

# Der er en strukturel udfordring i at have niveauinddelte studienævn, da overleveringen fra de forskellige fora op gennem systemet ikke er smidig. UFU anerkendte denne særlige problemstilling og arbejder kontinuerligt på udfordringerne, som gælder såvel studerende som VIP’ere i arbejdet.

# BE pointerede, at samarbejdet og inddragelsen af studienævnene er vigtig, og Frivillighedsåret er en anledning til at temasætte dette arbejde. De to studenterrepræsentanter bakkede op om dette.

# Anerkendelsespapiret er meget vigtigt for de studerende, og udvalgets medlemmer følger op på, at papiret bliver anvendt.

# En bedre kommunikation *ud af* studienævnene vil give mulighed for at de studerende ved, *hvordan* der bliver fulgt op på fx undervisningsevalueringerne, hvilket kan øge svarprocenterne.

# Der var bred enighed om at fastholde en løbende dialog mellem udvalgets hovedområder og studenterrepræsentanterne for at tage eventuelle problemstillinger i opløbet.

# *EKSTRA-ORDINÆR DRØFTELSE OM LOCK-OUT* KRTH fremlagde kort udkast til ”Håndtering af lockout på uddannelsesområdet”. Revideret udkast omdelt på møde (med rettelser fra uddannelsescheferne). Onsdag drøftes notatet initialt på universitetsledelsens møde. En kort konflikt vil være håndterbart, men en længere konflikt (over en uge) vil have vidtrækkende konsekvenser.

# Udvalget drøftede de udfordringer, en konflikt vil medføre. Selvom AU ikke er en part i sagen, vil en konflikt desværre have konsekvenser for de studerende.

# I notatet lægges der op til, at de studerende kan benytte sig af bygningerne.

# Udvalget foreslår, at notatet gør rede for, at det først er muligt efter en eventuel lockout at vurdere i hvilket omfang, der kan tilbydes erstatningstimer, da dette især vil afhænge af, hvor længe en eventuel lockout vil vare.

# Udvalget foreslog, at en mulighed kan være at opfordre den enkelte underviser til at forberede de studerende på, hvordan de bedst gennemfører selvstudium, da de studerende ikke er lockoutede. Eventuelle rettelser og kommentarer skal videregives til KRTH, der indarbejder dem inden universitetsledelsens møde onsdag.

# Drøftelse af kandidatoptag Punktet er en initial drøftelse af kandidatoptagelsen med udgangspunkt i en beskrivelse af kandidatoptagelsen på AU, dels som den ser ud i dag, dels i forhold til nuværende og kommende problemstillinger og tendenser. Lone Urbak fremlagde kandidatoptaget i et historisk rids samt fremlagde hvilke udfordringer, der er i kandidatoptaget. Set med de studerendes øjne er det nuværende system uhensigtsmæssigt og ulogisk.

# Udvalget ser gerne, at AU arbejder videre for en øget national administrativ koordinering af kandidatoptagelsen. Udgangspunktet er, at der skal opnås enighed med de andre universiteter. Som et første skridt kan emnet tages op med andre HUM-prodekaner (NOL). Desuden bør dialogen forsætte i regi af Danske Universiteter. Udvalget drøftede fordelingen af ansøgere (egne studerende, øvrige danske studerende og udenlandske), og hvilke uddannelser der har behov for bedre rekrutteringsindsats på kandidat. Som aftalt på tidligere UFU-møde skal det undersøges, om der kan foretages en særindsats på DPUs kandidatuddannelser. Kandidatuddannelserne kan inddeles i tre typer (monofaglige, øvrige ”retskravsuddannelser” og tværfaglige KA uden retskrav-BA), og det kalder på tre forskellige rekrutteringsstrategier. Rekrutteringskræfterne bør sættes ind på rekruttering til kandidatuddannelser, der retter sig til professionsbacheloruddannelse. Udvalget efterlyste et overblik over, hvilke uddannelser der er tale om. AU Uddannelse vil udarbejde et sådan overblik, og drøftelsen vil tages op igen i udvalget.

# Samtaleguide til uddannelser med få studerende ARTS har udarbejdet samtaleguide til uddannelser, der er for små til at have kvantitative data til drøftelsen ved statusmøderne. Samtaleguiden blev fremlagt for udvalget af NOL. Samtaleguiden vil blive kvalitetssikret i AU Uddannelse, og blev - under forudsætning af positiv behandling der - godkendt af udvalget.

# Udvikling af strategi for AUs gymnasiesamarbejde Udvalget for Uddannelse drøftede og kvalificerede forslaget til procesplan til en strategi for universitetets gymnasiesamarbejde. Udvalget bifaldt den overordnede plan og havde følgende kommentarer til procesplanen: Trin 3 uddybes med, hvordan formen for workshoppen er. Trin 5 forudsætter, at der er tid til at inddrage rette fora ude på fakulteterne. Og inddragelse inden høringen på fakulteterne vil være en god ide (fx på trin 3). Udvalget var meget glade for, at procesplanen var helhedsorienteret. AU Uddannelsen indarbejder kommentarer og i gangsætter procesplanen.

# Kommende møder Udvalget gennemgik dagsordener for kommende møder, og udvalget foreslår, at Persondataforordningens betydning for uddannelsesområdet tages op som punkt på et af de kommende møder. AU Uddannelse vil lave et oplæg til et sådan punkt.

# Status for projektorienterede forløb og erhvervsspecialer

# Intet.

# Meddelelser Høringssvar til UFM ang. Rigsrevisionens undersøgelse af studieintensiteten blev uddelt på møde.

# Eventuelt